b'\n_START_ARTICLE_\nKreative Krefter\n_START_PARAGRAPH_\nKreative Krefter er en aksjonsgruppe i Arendal som arbeider for et politisk vedtak om \xc3\xa5 etablere bypark i Barbu.\n_START_SECTION_\nBarbusaken\n_START_PARAGRAPH_\nEtter at det ble fremlagt planer om bygging av seks boligblokker med 125 leiligheter i Barbubukt i Arendal, ble aksjonsgruppa Kreative Krefter, med Mari Dale som leder, stiftet for bevaring av strandstedet Barbu, og for utbygging av park i Barbubukta. Gitaristen B\xc3\xa5rd Torstensen fra Clawfinger er prosjektleder og en av initiativtakerne og arrangementleder. _NEWLINE_Etter at bystyret stemte ned forslaget om utbygging gikk Arendals ordf\xc3\xb8rer Torill Rolstad Larsen ut og sa at \xc2\xabDet er ingen som \xc3\xb8nsker park i Barbu, bortsett fra SV\xc2\xbb, og konkluderte med at det aldri vil bli park i Barbu. En meningsm\xc3\xa5ling Synovate  utf\xc3\xb8rte p\xc3\xa5 oppdrag fra Agderposten viste derimot at to av tre spurte i Arendal (69\xc2\xa0%) \xc3\xb8nsker park i Barbu_NEWLINE_Etter en demonstrasjon av Kreative Krefter, Byparkaksjonen og Barbu vel 29. april 2010 avholdt bystyret en avstemning om bygging av blokker. Forslaget ble nedstemt 26 mot 13 stemmer. Bystyret vedtok s\xc3\xa5 \xc3\xa5 opprette en bredt politisk sammensatt arbeidsgruppe som i samr\xc3\xa5d med grunneier + ber\xc3\xb8rte parter skal legge premissene for en ny reguleringsplan for hele Barbu. _NEWLINE_Etter en ny behandling i et bystyre preget av kaos ble det allikevel vedtatt en plan om bygging av h\xc3\xb8yhus i Barbu, med et mindre parkanlegg, tross innbyggernes meningsm\xc3\xa5ling. Dette f\xc3\xb8rte til en politisk aksjon der det ble lagt ut parkvennlige valglister til kommunevalget, og flere av parktilhengerne i de forskjellige partiene ble valgt inn i bystyret, mens en av de argeste motstanderne som var toppkandidat for Senterpartiet ble vraket fra bystyret ved at parktilhengerne g\xc3\xa5 enkeltstemmer til parkvennlige politikere lengre nede p\xc3\xa5 listen.\n_START_SECTION_\nCD\n_START_PARAGRAPH_\nI september 2009 ble samlealbumet Park CD-N utgitt til st\xc3\xb8tte for bygging av park, hvor store deler av musikkmilj\xc3\xb8et i Arendal bidro. Et stort antall av byens kunstnere og forfattere deltok, musikere, l\xc3\xa5tskrivere og tekstforfattere. Av kjente bidragsytere er bandet Melkesyra, forfatteren H\xc3\xa5vard Rem, og kunstmaleren Leonard Rickhard, som har tegnet omslaget.\n_START_SECTION_\nKonserter\n_START_PARAGRAPH_\nI b\xc3\xa5de 2008 og 2009 ble det holdt konserter i Barbu til st\xc3\xb8tte for park, og for bevaring av stedet med et stort utvalg av byens artister. _NEWLINE_29. april 2010 ble det tatt opp i bystyret om det skulle tillates bygging av blokker i Barbu, og Kreative Krefter arrangerte p\xc3\xa5 nytt konsert og demonstrasjon, denne gang p\xc3\xa5 Sam Eydes plass foran Arendal r\xc3\xa5dhus og kulturhus. Flere artister opptr\xc3\xa5dte til st\xc3\xb8tte for aksjonen, blant andre  Inger Marie Gundersen, Tom Rudi Torjussen, Espen Larsen og Melkesyra.'